Hvordan+skrive+en+god+emnelinje

I alle eposter man skal sende finner man et valg som heter "Emne" eller "Subject" //(bildet ved siden av viser ny epost i Microsoft Outlook).// Veldig mange bruker å skrive noe intetsigende i dette feltet, f.eks "Hei". Det man skal tenke på er at når man åpner innboksen vil man se følgende opplysninger; hvem eposten er fra og teksten som står i emnefeltet.

Problemet når man skriver "Hei" er at mottaker må åpne eposten for å se hva den inneholder - og det kan være ganske kjedelig dersom man har mange eposter i innboksen eller man skal finne igjen en tidligere epost. For de som mottar mange eposter er det ganske irriterende når de får eposter hvor emnefeltet ikke sier noe om hva eposten handler om.

Et godt valg er derfor å lage en oppsummering av hva eposten handler om; f.eks "Kurset i Digital kompetanse" eller "Forespørsel om kurs" - da sier man noe om hva eposten gjelder med en gang og den er lettere å finne igjen. Selve teksten i eposten kan du godt starte med "Hei" eller noe lignende.

Når du skal svare på en epost er det vanlig å bruke funksjonen "Svar" (reply) eller "Svar til alle" (reply all) - og det som da skjer er at Emnefeltet blir seende ut slik "SV: + tekst i Emne på eposten du svarer på"; f.eks "SV: Kurset i Digital kompetanse". Dette gjør at du lettere kan se at dette er en epost som er svar på den eposten du har sendt/du har mottatt. Får man så svar tilbake på denne eposten blir den seende slik ut "SV: SV: Kurset i digital kompetanse".

Forskjellen på "Svar" og "Svar til alle" er at med "Svar" sender du bare til den som sendte eposten, mens "Svar til alle" sender eposten din til alle som mottok den eposten du svarer på.